pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผยนายกรัฐมนตรีย้ำการจัดสร้างสาธารณะ เส้นทางคมนาคม ต้องไม่ให้ประชาชนได้รับความเดือดร้อน ค่าเวนคืนที่ดินจะต้องเป็นไปตามสภาพเศรษฐกิจในปัจจุบัน
วันอังคารที่ 15 สิงหาคม 2560
โฆษกรัฐบาลเผยนายกรัฐมนตรีย้ําการจัดสร้างสาธารณะ เส้นทางคมนาคม ต้องไม่ให้ประชาชนได้รับความเดือดร้อน ค่าเวนคืนที่ดินจะต้องเป็นไปตามสภาพเศรษฐกิจในปัจจุบัน
พลโท สรรเสริญ แก้วกําเนิด โฆษกประจําสํานักนายกรัฐมนตรี  เผยนายกรัฐมนตรีย้ําการจัดสร้างสาธารณะ เส้นทางคมนาคม ต้องไม่ให้ประชาชนได้รับความเดือดร้อน ค่าเวนคืนที่ดินจะต้องเป็นไปตามสภาพเศรษฐกิจในปัจจุบัน
วันนี้ ( 15 ส.ค. 60 ) เวลา 14.10 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้กล่าวถึงเรื่องการขออนุมัติกรอบวงเงินเพิ่มเติมสําหรับงานเวนคืนที่ดินและอสังหาริมทรัพย์ โครงการก่อสร้างทางคู่ในเส้นทางรถไฟสายชายฝั่งทะเลตะวันออก ช่วงฉะเชิงเทรา-คลองสิบเก้า-แก่งคอย ของการรถไฟแห่งประเทศไทย ซึ่งกระทรวงคมนาคม (คค.) เสนอต่อที่ประชุมครม.พิจารณาว่า โครงการดังกล่าว ครม. ได้มีมติอนุมัติตั้งแต่ปี 2555 วงเงินทั้งสิ้น จํานวน 11,348 ล้านบาทเศษ โดยแยกออกเป็นค่าเวนคืนที่ดินและรื้อย้ายสิ่งปลูกสร้าง จํานวน 128 ล้านบาทเศษ ค่าก่อสร้าง จํานวน 10,805 ล้านบาทเศษ และค่าจ้างที่ปรึกษาประกวดราคาหาผู้รับจ้างและควบคุมงานก่อสร้าง จํานวน 414 ล้านบาทเศษ
ทั้งนี้ การอนุมัติดังกล่าว นายกรัฐมนตรี ได้ให้นโยบายต่อการดําเนินการว่า การจัดสร้างสิ่งสาธารณะ ต่าง ๆ ไม่ว่าจะเป็นเส้นทางคมนาคม อย่าให้ประชาชนได้รับความเดือดร้อน โดยเฉพาะเรื่องค่าเวนคืนที่ดินจะต้องเป็นไปตามสภาพเศรษฐกิจในปัจจุบัน จึงได้นําราคาประเมินที่ดินปี พ.ศ. 2559 – 2562 มาใช้ ทําให้ราคาเวนคืนที่ดินและรื้อย้ายสิ่งปลูกสร้างจากเดิม จํานวน 128 ล้านบาทเศษ (คํานวณโดยใช้ฐานจากราคาประเมิน พ.ศ. 2551- 2554) เปลี่ยนแปลงเป็นจํานวน 372 ล้านบาทเศษ เพิ่มขึ้น จํานวน 243 ล้านบาทเศษ อย่างไรก็ตามการเพิ่มขึ้นวงเงินดังกล่าว จะไม่ทําให้กรอบวงเงินรวมของโครงการฯ เกินกว่ากรอบวงเงินที่คณะรัฐมนตรีอนุมัติไว้เมื่อปี พ.ศ.2555 เพราะเป็นการนําเงินในส่วนของค่าจ้างที่ปรึกษาประกวดราคาและควบคุมงานก่อสร้างที่ลดลงจากกรอบวงเงินเดิม 414 ล้านบาทเศษ มาใช้ในส่วนของค่าเวนคืนที่ดินและรื้อย้ายสิ่งปลูกสร้าง
สําหรับประเด็นที่ประชุม ครม. ให้ความสําคัญคือ แม้จะมีการสร้างความเจริญให้เกิดขึ้นจากส่วนกลางไปยังภูมิภาคแต่ต้องไม่ทําให้ประชาชนได้รับความเดือดร้อน โดยราคาที่จะเวนคืนที่ดินต้องเหมาะสมกับสภาพของเศรษฐกิจในปัจจุบัน
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมธนารักษ์เปิดประมูลที่ราชพัสดุ 14 แปลง เปิดมิติใหม่ในการพัฒนาที่ราชพัสดุเชิงเศรษฐกิจ
วันพุธที่ 18 มกราคม 2560
กรมธนารักษ์เปิดประมูลที่ราชพัสดุ 14 แปลง เปิดมิติใหม่ในการพัฒนาที่ราชพัสดุเชิงเศรษฐกิจ
ไตรมาสแรกของปี 2560 กรมธนารักษ์ เปิดมิติใหม่ในการพัฒนาที่ราชพัสดุเชิงเศรษฐกิจเชิงรุกนําที่ราชพัสดุที่มีศักยภาพและสภาพทําเลดีมาเปิดประมูลเพื่อหาผู้สนใจลงทุนพัฒนาที่ราชพัสดุ จํานวน 14 แปลง
วันนี้ (18 มกราคม 2560) ณ กรมธนารักษ์ นายจักรกฤศฏิ์ พาราพันธกุล อธิบดีกรมธนารักษ์ เปิดเผยว่า ในปี 2560 กรมธนารักษ์ได้นําแนวนโยบาย “ไทยแลนด์ 4.0” ซึ่งเป็นวิสัยทัศน์เชิงนโยบายในการพัฒนาเศรษฐกิจของประเทศไทย ภายใต้การนําของพลเอกประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ มาปฏิรูปองค์กรโดยใช้ชื่อว่า “Treasury 4.0” ซึ่งกรมธนารักษ์ถือเป็นหน่วยงานภาครัฐที่มีเครื่องมือและอุปกรณ์ทางเทคโนโลยีที่ทันสมัยและได้นํามาบริหารจัดการพัฒนาที่ราชพัสดุให้เกิดประสิทธิภาพและประโยชน์สูงสุด และเมื่อเริ่มต้นศักราชใหม่ 2560 นี้ กรมธนารักษ์ได้นําที่ราชพัสดุเข้าเปิดประมูลหาผู้ลงทุนกลุ่มเป้าหมายพัฒนาพร้อมกันทั่วประเทศ แบ่งเป็นแปลงใหญ่และแปลงเล็ก รวมทั้งสิ้นจํานวน 14 แปลง / 12 จังหวัด ได้แก่ แปลงใหญ่ จํานวน 3 แปลง /3 จังหวัด ประกอบด้วย แปลงวังค้างคาว กรุงเทพมหานคร (กท.2723 ) แปลงเกาะกูด จังหวัดตราด (ตร.455) และแปลงบริเวณท่าเทียบเรือปอ จังหวัดภูเก็ต (ภก.574-578) และแปลงเล็ก จํานวน 11 แปลง /9 จังหวัด ประกอบด้วย จังหวัดเชียงราย (ชร.1469, ชร.1359) จังหวัดแพร่ (พร.1069) จังหวัดนครสวรรค์ (นว.680) จังหวัดอุทัยธานี (อน.96) จังหวัดยโสธร (ยส.949) จังหวัดอํานาจเจริญ (อจ.452) จังหวัดสงขลา (สข.1178 , สข.1181) จังหวัดตรัง (ตง.858) และจังหวัดนครศรีธรรมราช (นศ.48)
อธิบดีกรมธนารักษ์กล่าวต่อว่า การเปิดประมูลหาผู้ลงทุนในที่ราชพัสดุที่เป็นที่ดินที่มีศักยภาพนี้ ยังเป็นการขยายฐานกลุ่มนักลงทุนให้เข้าร่วมเสนอโครงการพัฒนาที่ราชพัสดุในรูปแบบและแนวคิดที่หลากหลายมากขึ้น อันจะก่อให้เกิดประโยชน์แก่ภาครัฐในการพัฒนาประเทศให้ก้าวสู่ความมั่นคง มั่งคั่ง และยั่งยืนต่อไป
ทั้งนี้ กรมธนารักษ์กําหนดเปิดจําหน่ายซองประมูล ตั้งแต่วันพุธที่ 25 มกราคม 2560 ถึงวันพฤหัสบดีที่ 23 กุมภาพันธ์ 2560 ณ สํานักงานธนารักษ์พื้นที่ที่แปลงที่ราชพัสดุตั้งอยู่ และกําหนดให้ยื่นซองประมูลในวันอังคารที่ 25 เมษายน 2560 ณ สํานักงานธนารักษ์พื้นที่ที่แปลงที่ราชพัสดุที่ท่านสนใจจะเข้าร่วมการประมูลตั้งอยู่
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รองนายกรัฐมนตรี พลเอก ประวิตรฯ กำชับหน่วยงานดำเนินการตามปฏิทินงบประมาณให้เชื่อมโยงกับนโยบายรัฐบาล
วันพุธที่ 14 สิงหาคม 2562
รองนายกรัฐมนตรี พลเอก ประวิตรฯ กําชับหน่วยงานดําเนินการตามปฏิทินงบประมาณให้เชื่อมโยงกับนโยบายรัฐบาล
พลเอกประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการพิจารณาการจัดทํางบประมาณรายจ่ายบูรณาการประจําปีงบประมาณ พ.ศ. 2563
วันนี้ (14 สิงหาคม 2562) เวลา 09.30 น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการพิจารณาการจัดทํางบประมาณรายจ่ายบูรณาการประจําปีงบประมาณ พ.ศ. 2563 ณ ห้องประชุม 301 ตึกบัญชาการ 1 ทําเนียบรัฐบาล สรุปสาระสําคัญดังนี้
รองนายกรัฐมนตรีกําชับถึงหน่วยงานที่เกี่ยวข้อง เร่งเดินหน้าตามปฏิทินงบประมาณ โดยจะต้องเชื่อมโยงกับนโยบายของรัฐบาล ซึ่งมีนโยบายเร่งด่วนในการจัดเตรียมมาตรการรองรับภัยแล้งและอุทกภัย ตั้งแต่การป้องกันก่อนการเกิดภัย การให้ความช่วยเหลือระหว่างเกิดภัย และการแก้ไขปัญหาในระยะยาว ให้จัดระบบติดตามสถานการณ์อย่างต่อเนื่อง โดยมีการกําหนดมาตรการบรรเทาความเดือดร้อนของประชาชน พร้อมทั้งพัฒนาการปฏิบัติฝนหลวงให้มีประสิทธิภาพ
ในการนี้ ที่ประชุม ยังรับทราบหลักเกณฑ์ปรับปรุงคําขอตั้งงบประมาณรายจ่าย ประจําปีงบประมาณ พ.ศ.2563 โดยเชื่อมโยงกับยุทธศาสตร์ชาติ แผนแม่บทฯ แผนพัฒนาเศรษฐกิจและสังคมแห่งชาติ แผนความมั่นคงแห่งชาติ แผนการปฏิรูปประเทศ นโยบายรัฐบาล ให้ความสําคัญกับนโยบายเร่งด่วน รวมทั้งยุทธศาสตร์การจัดสรรงบประมาณ มีการทบทวนวิสัยทัศน์ พันธกิจ โครงการ กิจกรรม ให้สะท้อนถึงผลสัมฤทธิ์ของหน่วยงาน และมีการจัดลําดับความสําคัญของโครงการที่ขอรับจัดสรรงบประมาณ ให้ความสําคัญกับกระบวนการมีส่วนร่วมของประชาชน โดยภารกิจที่ต้องดําเนินการในพื้นที่ให้มีการกระจายงบประมาณอย่างเป็นธรรม ตั้งงบประมาณรายจ่ายบุคลากรของรัฐและรายจ่ายประจําเท่าที่จําเป็นและให้พิจารณานําเงินนอกงบประมาณที่มีอยู่มาสมทบตามความเหมาะสม นอกจากนี้ งบประมาณรายจ่ายของจังหวัดและกลุ่มจังหวัดให้ปฏิบัติตามกฎหมายและระเบียบที่เกี่ยวข้องโดยไม่ซ้ําซ้อนกับงบประมาณของหน่วยรับงบประมาณที่เสนอตั้งในแผนงานอื่นๆ สําหรับงบประมาณองค์การปกครองส่วนท้องถิ่นต้องเป็นไปตามแผนงานที่บรรจุอยู่ในแผนพัฒนาท้องถิ่น ซึ่งได้รับความเห็นชอบจากผู้บริหารองค์กรปกครองส่วนท้องถิ่น หรือสภาองค์กรปกครองส่วนท้องถิ่นแล้วแต่กรณี ทั้งนี้ การยื่นคําขอตั้งงบประมาณต้องผ่านความเห็นชอบจากรัฐมนตรีเจ้าสังกัด หรือรัฐมนตรีที่กํากับดูแล ก่อนมายังสํานักงบประมาณ
รองนายกรัฐมนตรียังกําชับให้มีการจัดลําดับความสําคัญในการดําเนินการโครงการต่างๆ เพื่อให้การใช้งบประมาณเกิดผลสัมฤทธิ์สูงสุด ช่วยแก้ไขปัญหาและบรรเทาความเดือดร้อนของประชาชน
..............................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชมเชยผู้ว่าสุโขทัยนำทีมแก้ปัญหาน้ำท่วม ลดความเดือดร้อนประชาชน พร้อมผันน้ำเก็บไว้ใช้ยามแล้ง แนะจังหวัดอื่นศึกษาเป็นแบบอย่าง มองทางออกปัญหาครบวงจร
วันจันทร์ที่ 17 ตุลาคม 2559
โฆษกรัฐบาลเผย นายกฯ ชมเชยผู้ว่าสุโขทัยนําทีมแก้ปัญหาน้ําท่วม ลดความเดือดร้อนประชาชน พร้อมผันน้ําเก็บไว้ใช้ยามแล้ง แนะจังหวัดอื่นศึกษาเป็นแบบอย่าง มองทางออกปัญหาครบวงจร
โฆษกรัฐบาลเผย นายกฯ ชมเชยผู้ว่าสุโขทัยนําทีมแก้ปัญหาน้ําท่วม ลดความเดือดร้อนประชาชน พร้อมผันน้ําเก็บไว้ใช้ยามแล้ง แนะจังหวัดอื่นศึกษาเป็นแบบอย่าง มองทางออกปัญหาครบวงจร
พลตรี สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ฝากชมเชยนายปิติ แก้วสลับสี ผู้ว่าราชการจังหวัดสุโขทัย ที่นําทีมส่วนราชการในจังหวัดแก้ไขปัญหาน้ําท่วมจนได้ผลเป็นที่น่าพอใจ และสร้างความเชื่อมั่นแก่พี่น้องประชาชน โดยการใช้บิ๊กแบ็กป้องกันไม่ให้น้ําไหลเข้าท่วมพื้นที่ชุมชน และพร่องน้ําส่วนเกิน บังคับให้ไหลไปเก็บไว้ตามแหล่งน้ําธรรมชาติ ช่วยลดปริมาณน้ําให้อยู่ในระดับที่แม่น้ํายมสามารถรับได้
“ท่านนายกฯ อยากให้จังหวัดอื่นนํากรณีของ จ.สุโขทัย ไปศึกษาเพื่อเป็นแบบอย่างในการแก้ไขปัญหาน้ํา โดยเฉพาะการบูรณาการทุกภาคส่วนลงพื้นที่ เพื่อให้เห็นสภาพที่เกิดขึ้นจริง และผู้ว่าฯ ออกไปบัญชาการแก้ไขปัญหาด้วยตนเอง
ที่สําคัญคือ การมองปัญหาอย่างเป็นระบบ ครบวงจร โดยสนใจทั้งการแก้ปัญหาน้ําท่วมและน้ําแล้งไปพร้อม ๆ กัน ซึ่งนอกจากน้ําท่วมจะลดลงแล้ว ยังมีน้ําจากการผันเปลี่ยนทิศทาง ไปเก็บไว้ใช้ในฤดูแล้งปีหน้าด้วย ทั้งนี้ ทุกขั้นตอนของการทํางานจะต้องป้องกันไม่ให้ประชาชนได้รับผลกระทบหรือเดือดร้อนให้ดีที่สุด”
พลตรี สรรเสริญ กล่าวต่อว่า สถานการณ์น้ําลุ่มน้ํายมขณะนี้ ปริมาณน้ําสูงสุดในแม่น้ํายมไหลจาก จ.แพร่ โดยไม่เข้าท่วมในพื้นที่ชุมชน และจะไหลต่อไปยัง จ.สุโขทัย ซึ่งกรมชลประทานได้เตรียมการรับมือ ทั้งการพร่องน้ําหน้าประตูระบายน้ํายม เพื่อเพิ่มพื้นที่รับน้ําจากตอนบน และการลดน้ําเข้าคลองหกบาท เพื่อให้รับน้ําและระบายน้ําไปลงแม่น้ําน่านเหนือเขื่อนนเรศวร จ.พิษณุโลก ได้อย่างสะดวกรวดเร็วมากขึ้น เป็นการป้องกันน้ําไม่ให้ไหลเข้าท่วมพื้นที่เศรษฐกิจของ จ.สุโขทัย
รัฐบาลไทย-ข่าวทำเนียบรัฐบาล-นายกรัฐมนตรีระบุการก่อสร้างสุวรรณภูมิเฟส 2 ต้องทันเวลาที่กำหนด เป็นไปตามกฎหมาย โปร่งใส ตรวจสอบได้
วันพุธที่ 24 ตุลาคม 2561
นายกรัฐมนตรีระบุการก่อสร้างสุวรรณภูมิเฟส 2 ต้องทันเวลาที่กําหนด เป็นไปตามกฎหมาย โปร่งใส ตรวจสอบได้
นายกรัฐมนตรีระบุการก่อสร้างสุวรรณภูมิเฟส 2 ต้องทันเวลาที่กําหนด เป็นไปตามกฎหมาย โปร่งใส ตรวจสอบได้
วันนี้ (24 ตุลาคม 2561) เวลา 14.40 น. ณ บริเวณห้องโถงชั้น 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีให้สัมภาษณ์ภายหลังการประชุมคณะรัฐมนตรีถึงความคืบหน้าการก่อสร้างสนามบินสุวรรณภูมิเฟส 2 จะสามารถเปิดใช้ได้ทันตามกําหนดหรือไม่ว่า ความคืบหน้าขณะนี้เป็นการทํางานของกระทรวงคมนาคม และการท่าอากาศยาน โดยดําเนินการให้เป็นไปตามกฎหมาย เน้นความโปร่งใส ถูกต้อง และเป็นธรรม ให้มีการตรวจสอบ เร่งรัด รายงานผล เพื่อให้ได้ข้อยุติโดยเร็ว เพราะจะเสียเวลามากไม่ได้ ทุกอย่างมีกติกาหมด ถ้าพิสูจน์ได้ว่าไม่ดี ไม่ถูกต้อง ก็มีวิธีการอยู่แล้ว ทั้งนี้ นายกรัฐมนตรีไม่ต้องไปสั่งทุกเรื่องว่าใช่หรือไม่ใช่ ได้หรือไม่ได้ เพราะไม่ใช่อํานาจของนายกรัฐมนตรีทั้งหมด
----------------------------------------------------------------------
รัฐบาลไทย-ข่าวทำเนียบรัฐบาล-‘จับกัง1’เร่งเครื่องกระตุ้นเศรษฐกิจ ปล่อยสินเชื่อจ้างงาน 30,000 ลบ. พยุงธุรกิจฟื้นตัวจากโควิด
วันอังคารที่ 18 สิงหาคม 2563
‘จับกัง1’เร่งเครื่องกระตุ้นเศรษฐกิจ ปล่อยสินเชื่อจ้างงาน 30,000 ลบ. พยุงธุรกิจฟื้นตัวจากโควิด
รัฐมนตรีว่าการกระทรวงแรงงาน เผย กระทรวงแรงงาน โดยสํานักงานประกันสังคมร่วมกับธนาคารเอ็กซิมแบ้งค์และยูโอบี จัดโครงการสินเชื่อเพื่อส่งเสริมการจ้างงาน เร่งเครื่องกระตุ้นเศรษฐกิจ ให้สถานประกอบการฟื้นตัวจากผลกระทบจากโควิด-19 โดยเร็ว
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า รัฐบาล ภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ให้ความสําคัญกับการขับเคลื่อนประเทศ โดยเฉพาะการเร่งฟื้นฟูระบบเศรษฐกิจภายหลังสถานการณ์โควิด -19 คลี่คลายลง โดยนํานโยบาย“รวมไทยสร้างชาติ” เข้ามาดําเนินการ เพื่อมีเป้าหมายที่จะผนึกกําลังจากทุกภาคส่วนมาร่วมกันวางแผนเพื่อกําหนดอนาคตประเทศไทย” ซึ่งจากนี้ไปรัฐบาลจะต้องทํางาน โดยดึงทุกภาคส่วน ทุกระดับในสังคม เข้ามามีส่วนร่วม และมีบทบาทมากขึ้น ในการช่วยกันกําหนดอนาคตของประเทศ โดยเฉพาะการเร่งเยียวยาความเจ็บปวดที่ประชาชนกําลังเผชิญอยู่ โดยเฉพาะกลุ่มเอสเอ็มอีที่ได้รับผลกระทบ และประชาชนในภาคส่วนต่างๆที่ต้องตกงานในช่วงที่ผ่านมา ตลอดจนการสร้างแรงจูงใจให้ธุรกิจต่างๆ ยังคงการจ้างงานลูกจ้างของธุรกิจต่อไป และให้ภาคธุรกิจต่างๆ ใช้ช่วงเวลานี้ พลิกองค์กรของตัวเองให้กลายเป็นองค์กรที่มีประสิทธิภาพและสามารถแข่งขันได้ดีขึ้น
นายสุชาติกล่าวต่อว่า กระทรวงแรงงาน โดยสํานักงานประกันสังคม มีโครงการสินเชื่อเพื่อส่งเสริมการจ้างงาน ซึ่งสํานักงานประกันสังคมจะร่วมกับสถาบันการเงินสนับสนุนสินเชื่อดอกเบี้ยต่ําวงเงิน 30,000 ล้านบาท ให้แก่สถานประกอบการ โดยโครงการดังกล่าวจะทําข้อตกลงกับธนาคารพาณิชย์ที่เข้าร่วมโครงการ โดยสํานักงานประกันสังคมจะสนับสนุนเงินฝากเพื่อให้ธนาคารนําไปปล่อยกู้ในอัตราดอกเบี้ยคงที่ 3% ต่อปี กรณีมีหลักทรัพย์ค้ําประกัน และดอกเบี้ยคงที่ 5% ต่อปี กรณีไม่มีหลักทรัพย์ค้ําประกันโดยสถานประกอบการที่จะยื่นกู้ได้ต้องขึ้นทะเบียนประกันสังคมมาแล้วไม่น้อยกว่า 3 เดือน และต้องรักษาสถานภาพการจ้างงานผู้ประกันตน ไม่ต่ํากว่าร้อยละ 80 เป็นระยะเวลา 3 ปี สามารถยื่นกู้ได้ถึง 31 ธันวาคม 2563 แบ่งเป็น วงเงิน 18,000 ล้านบาท สําหรับสถานประกอบการที่มีลูกจ้างน้อยกว่า 50 คน สามารถกู้ได้ไม่เกินวงเงิน 5 ล้านบาท วงเงิน 9,000 ล้านบาทสําหรับสถานประกอบการที่มีลูกจ้าง 51 – 200 คน สามารถกู้ได้ไม่เกิน วงเงิน 10 ล้านบาท และวงเงิน 3,000 ล้านบาทสําหรับสถานประกอบการที่มีลูกจ้าง 201 คนขึ้นไป สามารถกู้ได้ไม่เกินวงเงิน 15 ล้านบาท
“ผู้ประกอบการที่สนใจสามารถขอหนังสือรับรองสถานะสถานประกอบการ ได้ที่สํานักงานประกันสังคมกรุงเทพมหานครพื้นที่/จังหวัด/สาขาทุกแห่ง เพื่อนําไปติดต่อขอยื่นกู้กับธนาคารที่เข้าร่วมโครงการฯ ได้แก่ ธนาคารเพื่อการส่งออกและนําเข้าแห่งประเทศไทย (EXIM Bank) และธนาคารยูโอบี จํากัด (มหาชน) ตั้งแต่บัดนี้จนถึง 31 ธันวาคม 2563 มาตรการดังกล่าวจะช่วยเป็นทุนหมุนเวียนและเสริมสร้างสภาพคล่องในสถานประกอบการรักษาสภาพการจ้างงาน ยังทําให้เกิดทุนหมุนเวียนในระบบเศรษฐกิจภายในประเทศ และพัฒนาเศรษฐกิจโดยรวมของประเทศอีกด้วย”นายสุชาติกล่าวในท้ายสุด
รัฐบาลไทย-ข่าวทำเนียบรัฐบาล-การจัดการจราจรพระราชพิธีถวายสักการะพระบาทสมเด็จพระเจ้าอยู่หัวในพระบรมโกศ
วันอังคารที่ 1 พฤศจิกายน 2559
การจัดการจราจรพระราชพิธีถวายสักการะพระบาทสมเด็จพระเจ้าอยู่หัวในพระบรมโกศ
แผนที่กาารจัการจราจร ตลอด 24 ชั่วโมง ตั้งแต่วันที่ 16 ตุลาคม 2559 เป็นต้นไป
รัฐบาลไทย-ข่าวทำเนียบรัฐบาล-ปลัดกอบชัยฯ และคณะเยี่ยมให้กำลังใจผู้ประกอบการร้านค้าในโครงการ "สปอ.ร่วมใจช่วยผู้ประกอบการไทย สู้ภัยโควิค-19"
วันจันทร์ที่ 8 มิถุนายน 2563
ปลัดกอบชัยฯ และคณะเยี่ยมให้กําลังใจผู้ประกอบการร้านค้าในโครงการ "สปอ.ร่วมใจช่วยผู้ประกอบการไทย สู้ภัยโควิค-19"
นายกอบชัย สังสิทธิสวัสดิ์ ปลัดกระทรวงอุตสาหกรรม และคณะเยี่ยมให้กําลังใจผู้ประกอบการร้านค้าในโครงการ "สปอ.ร่วมใจช่วยผู้ประกอบการไทย สู้ภัยโควิค-19" ณ อาคารนารายณ์กระทรวงอุตสาหกรรม
วันนี้ (8 มิถุนายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วยนางวรวรรณ ชิตอรุณ รองปลัดกระทรวงอุตสาหกรรม นายสุระ เพชรพิรุณ นายสมพล โนดไธสง นายเดชา จาตุธนานันท์ ผู้ตรวจราชการกระทรวงอุตสาหกรรม เยี่ยมและให้กําลังใจผู้ประกอบการร้านค้า ในโครงการ "สปอ.ร่วมใจช่วยผู้ประกอบการไทย สู้ภัยโควิค-19" พบกับสินค้าอุปโภคบริโภคจากผู้ประกอบการ OTOP SMEs จากจังหวัดกลุ่มประสิทธิภาพต่างๆ และสินค้าอุปโภค บริโภค ที่จําเป็นให้เลือกซื้อ อาทิ ผลไม้อบแห้ง เครื่องดื่มว่านหางจระเข้ผสมน้ําผลไม้ หมูฝอย กล้วยอบ ทิชชู่ ยาสีฟัน น้ํายาปรับผ้านุ่ม น้ํายาล้างจาน ฯลฯ โดยจะจําหน่ายตั้งแต่วันที่ 8 มิถุนายน – 29 สิงหาคม 2563 สินค้าจะมีการปรับเปลี่ยนทุกสัปดาห์ ณ อาคารนารายณ์กระทรวงอุตสาหกรรม
รัฐบาลไทย-ข่าวทำเนียบรัฐบาล-กรมทางหลวงชนบทยกระดับคุณภาพชีวิตประชาชน สนับสนุนถนนเข้าสู่แปลงปลูกเมล็ดพันธุ์ข้าวพระราชทานอันเนื่องมาจากพระราชดำริ จ.บุรีรัมย์
วันศุกร์ที่ 18 พฤษภาคม 2561
กรมทางหลวงชนบทยกระดับคุณภาพชีวิตประชาชน สนับสนุนถนนเข้าสู่แปลงปลูกเมล็ดพันธุ์ข้าวพระราชทานอันเนื่องมาจากพระราชดําริ จ.บุรีรัมย์
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนเข้าสู่แปลงปลูกเมล็ดพันธุ์ข้าวพระราชทานอันเนื่องมาจากพระราชดําริ ต.หนองโดน อ.ลําปลายมาศ จ.บุรีรัมย์ ระยะทาง 20.267 กิโลเมตร มีความคืบหน้ามากกว่าร้อยละ 93
คาดว่าจะแล้วเสร็จและเปิดให้ประชาชนสัญจรได้ในเดือนมิถุนายน 2561
นายพิศักดิ์ จิตวิริยะวศิน อธิบดีกรมทางหลวงชนบท กล่าวว่า โครงการแปลงปลูกเมล็ดพันธุ์ข้าวพระราชทานอันเนื่องมาจากพระราชดําริ ในสมเด็จพระเทพรัตนราชสุดาสยามบรมราชกุมารี เป็นโครงการที่ยกระดับรายได้ของเกษตรกรในพื้นที่ให้สามารถจําหน่ายข้าวเปลือกในราคาที่สูงกว่าราคาซื้อขายในตลาดทั่วไป พันธุ์ข้าวดังกล่าวมีความเหมาะสมในการเพาะปลูกในพื้นที่ จ.บุรีรัมย์ และ จ.สุรินทร์ ซึ่งในอดีตพื้นที่ดังกล่าวเป็นถนนดิน กว้าง 4 เมตร ทช. จึงได้ดําเนินการสํารวจและออกแบบ พร้อมทั้งก่อสร้างถนนสายเข้าโครงการแปลงปลูกเมล็ดพันธุ์ข้าวพระราชทาน ต.หนองโดน อ.ลําปลายมาศ จ.บุรีรัมย์ เพื่อยกระดับคุณภาพชีวิตของประชาชน สนับสนุนการขนส่งผลผลิตทางการเกษตรให้มีความสะดวก รวดเร็ว ปลอดภัย และลดต้นทุน งบประมาณการก่อสร้างทั้งสิ้น 100 ล้านบาท แบ่งการก่อสร้างเป็น 4 สาย ระยะทางรวม 20.267 กิโลเมตร ดังนี้
สายที่ 1 จุดเริ่มต้นโครงการฯ (แยกจากทางหลวงหมายเลข 2073 กม.28+900 ด้านซ้ายทาง) จาก กม.0+000 ถึง กม.7+512 ระยะทาง 7.512 กิโลเมตร
สายที่ 2 จุดเริ่มต้นโครงการฯ (แยกจากสายที่ 1 บริเวณ กม.2+581 ด้านซ้ายทาง) จาก กม.0+000 ถึง กม. 2+397 ระยะทาง 2.397 กิโลเมตร
สายที่ 3 จุดเริ่มต้นโครงการฯ (ต่อเชื่อมจากถนนคอนกรีตขององค์การบริหารส่วนตําบลหนองโดน) จาก กม.0+000 ถึง กม.6+979 ระยะทาง 6.979 กิโลเมตร
สายที่ 4 จุดเริ่มต้นโครงการฯ (แยกจากสายที่ 1 กม.0+778 ด้านขวาทาง) จาก กม.0+000 ถึง กม.3+379 ระยะทาง 3.379 กิโลเมตร
ปัจจุบันการก่อสร้างมีความคืบหน้า ร้อยละ 93.30 เร็วกว่าแผนที่กําหนดไว้ คาดว่าจะแล้วเสร็จพร้อมเปิดให้ประชาชนสัญจรได้ประมาณเดือนมิถุนายน 2561
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี โชว์ผลงานไตรมาสที่ 1 ปีงบประมาณ 2561 เร่งผลักดันทรัพย์สินได้กว่า 31,806 ล้านบาท
วันพุธที่ 17 มกราคม 2561
กระทรวงยุติธรรม โดยกรมบังคับคดี โชว์ผลงานไตรมาสที่ 1 ปีงบประมาณ 2561 เร่งผลักดันทรัพย์สินได้กว่า 31,806 ล้านบาท
กรมบังคับคดี โชว์ผลงานไตรมาสที่ 1 ปีงบประมาณ 2561 เร่งผลักดันทรัพย์สินได้กว่า 31,806 ล้านบาท
ในวันพุธที่ 17มกราคม 2561เวลา 10.00 น.
ณ กลุ่มจัดการกลางด้านล้มละลาย (ศูนย์บังคับคดีส่วนหน้า)
อาคารราชบุรีดิเรกฤทธิ์ ชั้น 1ศูนย์ราชการเฉลิมพระเกียรติฯ
นางสาวรื่นวดี สุวรรณมงคล อธิบดีกรมบังคับคดี
พร้อมด้วย นางสาวรัตนาวดี สมบูรณ์ รองอธิบดีกรมบังคับคดี และ นางศศิวิมล ธนศานติ รองอธิบดีกรมบังคับคดี
ร่วมแถลงผลการดําเนินงานไตรมาสที่ 1ปีงบประมาณ พ.ศ.2561ของกรมบังคับคดี
ซึ่งเน้นการดําเนินงานตามนโยบายรัฐบาลและหลักบริหารของกระทรวงยุติธรรม
เพื่อมุ่งอํานวยความสะดวกให้แก่ประชาชน
อธิบดีกรมบังคับคดี กล่าวว่า ผลการดําเนินงานไตรมาสที่ 1ของกรมบังคับคดี
สามารถเร่งผลักดันทรัพย์สินขายทอดตลาดได้เป็นจํานวนเงินกว่า 31 ล้านบาท ซึ่งได้สูงสุดในรอบ 7 ปี
สามารถไกล่เกลี่ยข้อพิพาทในชั้นบังคับคดี ภายใต้กลยุทธ์ “เชิงรุก เชิงลึก และครอบคลุม” ได้สําเร็จกว่า 2,793 เรื่อง
เร่งรัดระยะเวลาการดําเนินการในส่วนของสํานวนคดีและการทําบัญชีรับ-จ่ายให้มีความรวดเร็วมากขึ้น
พัฒนาแก้ไขกฎหมายที่เกี่ยวข้องให้มีความทันสมัย มีมาตรฐานสากลและมีการบังคับใช้ที่มีประสิทธิภาพมากขึ้น
โดยที่ประชุมสภานิติบัญญัติมีมติเห็นสมควรประกาศใช้เป็นกฎหมายแล้ว 1 ฉบับ
และอยู่ระหว่างสํานักงานคณะกรรมกากฤษฎีกาตรวจพิจารณาอีก 2 ฉบับ
พร้อมทั้งบูรณาการการทํางานและเชื่อมโยงแลกเปลี่ยนข้อมูลกับหน่วยงานภาครัฐและเอกชน
โดยที่ผ่านมาได้ลงนามบันทึกความร่วมมือกับสํานักงานศาลยุติธรรม
และสํานักงานคณะกรรมการกํากับหลักทรัพย์และตลาดหลักทรัพย์ (ก.ล.ต.)
รวมทั้งจะลงนามบันทึกข้อตกลงความร่วมมือการเชื่อมโยงข้อมูลเพิ่มอีก 2 หน่วยงาน
ได้แก่ กองทุนให้กู้ยืมเงินเพื่อการศึกษา (กยศ.) และสํานักงานคณะกรรมการการอุดมศึกษา (สกอ.)
นอกจากนี้ ได้พัฒนาระบบแอปพลิเคชั่น “LED ABC” เพื่อให้ประชาชนสามารถตรวจสอบรายชื่อบุคคลล้มละลาย
พัฒนาระบบลงนัดล่วงหน้า และในประกาศขายทอดตลาดที่เผยแพร่บนเว็บไซต์ของกรมบังคับคดี
ได้เชื่อมโยงข้อมูลกับ LAND MAP ของกรมที่ดิน ให้ประชาชนสามารถพิจารณาภาพถ่ายทรัพย์สินและที่ตั้งของที่ดิน
ได้แบบสามมิติ เพื่อลดระยะเวลาและอํานวยความสะดวกให้กับประชาชนมากขึ้น
อธิบดีกรมบังคับคดี ยังกล่าวอีกว่า ขอเชิญชวนผู้สนใจเข้าร่วมโครงการมหกรรมขายทอดตลาดและไกล่เกลี่ยข้อพิพาท
ในพื้นที่ระเบียงเศรษฐกิจจังหวัดตะวันออก (EEC) ซึ่งประกอบด้วย จังหวัดระยอง จังหวัดชลบุรี
และจังหวัดฉะเชิงเทรา ในวันที่ 17 มีนาคม 2561 และวันที่ 4 เมษายน 2561 ณ ห้องแปซิฟิค ฮอลล์
ศูนย์การค้าแปซิฟิค พาร์ค ศรีราชา จังหวัดชลบุรี เพื่อเสริมสร้างการเติบโตทางเศรษฐกิจของประเทศ
รัฐบาลไทย-ข่าวทำเนียบรัฐบาล-กรมบังคับคดี เปิดประมูลสังหาริมทรัพย์ขายทอดตลาดล็อตใหญ่ที่สุด
วันพุธที่ 14 มิถุนายน 2560
กรมบังคับคดี เปิดประมูลสังหาริมทรัพย์ขายทอดตลาดล็อตใหญ่ที่สุด
นางสาวรื่นวดี สุวรรณมงคล อธิบดีกรมบังคับคดี พร้อมผู้บริหารกรมบังคับคดี แถลงข่าวการขายทอดตลาดทรัพย์สินในคดีศาลล้มละลายกลาง หมายเลขคดีแดงที่ ล.๘๑๙๔/๒๕๕๐ ประเภทวัตถุลักษณะคล้ายพลอย ด้วยราคาทรัพย์เริ่มต้นนัดแรก จํานวน ๓๑๖,๐๗๒,๕๖๐ บาท
เมื่อวันพุธที่ ๑๔ มิถุนายน ๒๕๖๐ เวลา ๑๑.๐๐ น.
ณ ศูนย์บังคับคดีล้มละลายส่วนหน้า อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
นางสาวรื่นวดี สุวรรณมงคล อธิบดีกรมบังคับคดี
พร้อมผู้บริหารกรมบังคับคดี
แถลงข่าวการขายทอดตลาดทรัพย์สินในคดีศาลล้มละลายกลาง หมายเลขคดีแดงที่ ล.๘๑๙๔/๒๕๕๐
ประเภทวัตถุลักษณะคล้ายพลอย ด้วยราคาทรัพย์เริ่มต้นนัดแรก จํานวน ๓๑๖,๐๗๒,๕๖๐ บาท
ทั้งนี้ ผู้ประสงค์จะเข้าสู้ราคาต้องวางหลักประกันการเข้าสู้ราคาต่อเจ้าพนักงานพิทักษ์ทรัพย์เป็นเงินสด
หรือแคชเชียร์เช็คสั่งจ่ายกรมบังคับคดีเป็นผู้รับเงิน หรือหนังสือค้ําประกันของธนาคารโดยไม่มีเงื่อนไข
หรือใช้วิธีทํารายการผ่านระบบ EDC (Electronic Data Capture) เป็นเงินจํานวน ๑๖,๐๐๐,๐๐๐ บาท
โดยกรมบังคับคดีได้กําหนดการขายทั้งหมดจํานวน ๘ นัด ประกอบด้วย นัดที่ ๑ วันที่ ๑๗ มิถุนายน ๒๕๖๐
นัดที่ ๒ วันที่ ๘ กรกฎาคม ๒๕๖๐ นัดที่ ๓ วันที่ ๒๙ กรกฎาคม ๒๕๖๐ นัดที่ ๔ วันที่ ๑๙ สิงหาคม ๒๕๖๐
นัดที่ ๕ วันที่ ๙ กันยายน ๒๕๖๐ นัดที่ ๖ วันที่ ๓๐ กันยายน ๒๕๖๐ นัดที่ ๗ วันที่ ๒๑ ตุลาคม ๒๕๖๐
และนัดที่ ๘ วันที่ ๑๑ พฤศจิกายน ๒๕๖๐
ณ ห้องขายทอดตลาด อาคารอสีติพรรษ กรมบังคับคดี กรุงเทพฯ
รัฐบาลไทย-ข่าวทำเนียบรัฐบาล-‘เลขาฯ รมว.แรงงาน’พบชาวเชียงราย ส่งเสริมกลุ่มอาชีพผู้สูงอายุ กลุ่มรับงานไปทำงานที่บ้าน
วันพฤหัสบดีที่ 20 กุมภาพันธ์ 2563
‘เลขาฯ รมว.แรงงาน’พบชาวเชียงราย ส่งเสริมกลุ่มอาชีพผู้สูงอายุ กลุ่มรับงานไปทํางานที่บ้าน
เลขานุการรัฐมนตรีว่าการกระทรวงแรงงาน ตรวจเยี่ยมกลุ่มอาชีพผู้สูงอายุและกลุ่มรับงานไปทําที่บ้าน อําเภอขุนตาล จังหวัดเชียงราย ชมนิทรรศการผลงานของผู้ประกอบอาชีพอิสระ เสริมสร้างทักษะความรู้ภูมิปัญญาท้องถิ่น สร้างงาน สร้างอาชีพ สร้างความเข้มแข็งชุมชนมีรายได้
เมื่อวันที่ 20 กุมภาพันธ์ 2563 เวลา 10.00 น. พลโท นันทเดช เมฆสวัสดิ์ เลขานุการรัฐมนตรีว่าการกระทรวงแรงงาน ตรวจเยี่ยมกลุ่มอาชีพผู้สูงอายุและกลุ่มรับงานไปทําที่บ้าน ณ ศูนย์สุขภาวะเทศบาลตําบลป่าตาล อําเภอขุนตาล จังหวัดเชียงราย และมี นายณัฐพงษ์ วรรณสอน นายกเทศมนตรีตําบลป่าตาล ให้การต้อนรับ นายวุฒิกร คํามา นายอําเภอขุนตาล กล่าวต้อนรับ ซึ่งปัจจุบันตําบลป่าตาลมีผู้สูงอายุจํานวน 1,682 คน เข้ามาเรียนภายในโรงเรียนผู้สูงอายุจํานวน 120 คน ซึ่งภายในศูนย์สุขภาวะแห่งนี้มีการทํากิจกรรมต่างๆ เกี่ยวกับผู้สูงอายุ ได้แก่ โรงเรียนผู้สูงอายุตําบลป่าตาล จะมีการเรียนทุกวันพุธ เป็นศูนย์เรียนรู้ด้านการพัฒนาระบบดูแลผู้สูงอายุโดยชุมชน (ศรร.) โครงการอาสาสมัครเชิงรุกบุกถึงบ้าน ศูนย์พัฒนาคุณภาพชีวิตผู้สูงอายุ เป็นต้น ในส่วนของกระทรวงแรงงาน มีสํานักงานจัดหางานจังหวัดเชียงราย ได้นําโครงการ 1 อําเภอ 1 ภูมิปัญญา ลงพื้นที่เพื่อสํารวจอาชีพที่กําลังจะหายไป หรือผลิตภัณฑ์ที่มีความล้าหลังเพื่อพัฒนาให้มีความทันสมัยและคงอาชีพไว้ไม่ให้สูญหายไป ซึ่งผู้สูงอายุได้นําความรู้จากการฝึกอบรมหลักสูตร “เทคนิคการเป็นวิทยากรถ่ายทอดความรู้ภูมิปัญญา” ไปใช้ได้จริง ทางด้านสํานักงานพัฒนาฝีมือแรงงาน 20 เชียงราย ได้นําโครงการเพิ่มทักษะกําลังแรงงานในพื้นที่เศรษฐกิจพิเศษ หลักสูตรยกระดับฝีมือ รุ่นที่ 12/2563 สาขาการออกแบบผลิตภัณฑ์จากงานปักผ้า ซึ่งฝึกระหว่างวันที่ 27 – 31 มกราคม 2563 ณ กลุ่มวิสาหกิจชุมชนผลิตภัณฑ์ทํามือบ้านพระเนตร อําเภอขุนตาล จังหวัดเชียงราย
ภายในงานมีการจัดแสดงนิทรรศการของผู้ประกอบอาชีพอิสระ ได้แก่ การทํายาสมุนไพร การทําน้ํามันเหลือง การทําน้ําพริกตาแดงและน้ําพริกกากหมู การสานแห และสานอุปกรณ์การหาปลา การเย็บหมอน การเย็บเบาะรองนั่ง การสานกระเป๋า กลุ่มวิสาหกิจชุมชนบ้านพระเนตร กลุ่มแปรรูปผลิตภัณฑ์จากผ้าเป็นกระเป๋า การเย็บผ้า เย็บหมวก และชุดเสื้อผ้าพื้นเมือง กลุ่มแปรรูปหน่อไม้ ธนาคารเวลา ธนาคารขยะ และผลิตภัณฑ์ของผู้สูงวัยป่าตาล เป็นต้น
สําหรับสถานการณ์ด้านแรงงานของจังหวัดเชียงราย ปัจจุบันมีกําลังแรงงาน 597,542 คน เป็นผู้มีงานทํา 594,828 คน ว่างงาน 2,714 คน แรงงานนอกระบบ 604,992 คน ผู้สูงอายุ 225,862 คน ผู้พิการ 39,599 คน มีแรงงานต่างด้าว 28,476 คน สถานประกอบการที่ขึ้นทะเบียนประกันสังคม 6,411 แห่ง ผู้ประกันตน 140,599 คน แบ่งเป็น มาตรา 33 จํานวน 70,813 คน มาตรา 39 จํานวน 24,309 คน และมาตรา 40 จํานวน 45,477 คน
+++++++++++++++++++
รัฐบาลไทย-ข่าวทำเนียบรัฐบาล-พล.อ. ธนะศักดิ์ ปฏิมาประกร รองนายกรัฐมนตรี เป็นประธานประชุมคณะกรรมการส่งเสริมคุณธรรมแห่งชาติ ครั้งที่ 3/2560
วันศุกร์ที่ 30 มิถุนายน 2560
พล.อ. ธนะศักดิ์ ปฏิมาประกร รองนายกรัฐมนตรี เป็นประธานประชุมคณะกรรมการส่งเสริมคุณธรรมแห่งชาติ ครั้งที่ 3/2560
พล.อ. ธนะศักดิ์ ปฏิมาประกร รองนายกรัฐมนตรี เป็นประธานประชุมคณะกรรมการส่งเสริมคุณธรรมแห่งชาติ ครั้งที่ 3/2560
30 มิ.ย. 09.30 น. พล.อ. ธนะศักดิ์ ปฏิมาประกร รองนายกรัฐมนตรี เป็นประธานประชุมคณะกรรมการส่งเสริมคุณธรรมแห่งชาติ ครั้งที่ 3/2560 เพื่อขับเคลื่อนงานการส่งเสริมคุณธรรมสู่สังคมในทุกมิติ โดยมี รมว.วธ. ผู้บริหารระดับสูง วธ. และกรรมการผู้ทรงคุณวุฒิ ผู้แทนจากหน่วยงานต่างๆ เข้าร่วมประชุม ณ ห้องประชุมกระทรวงวัฒนธรรม